Diari Oficial de la Generalitat Valenciana


Sumari del DOGV 9734, del 28-11-2023 (2023/11025)

Extracte de la Resolució de 13 de novembre de 2023, del Vicerectorat de Cultura i Societat de la Universitat de València, per la qual es convoca la III edició del concurs Activa Cultura Nau Gran.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9734

Data del DOGV
:   28-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11111


Data del document
:   13-11-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de 13 de novembre de 2023, del Vicerectorat de Cultura i Societat de la Universitat de València, per la qual es convoca la III edició del concurs Activa Cultura Nau Gran. [2023/11730]  
BDNS (identif.): 728920.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/728920)  
  
Primer. Beneficiaris:  
Les persones que estan matriculades en el programa La Nau Gran de la Universitat de València en el curs acadèmic 2023/2024.  
La participació en el concurs és per equips. S'hi poden presentar equips d'almenys dues persones, la totalitat de les quals ha de complir el requisit anterior.  
  
Segon. Objecte:  
L'objecte d'este concurs és promoure les pràctiques culturals i el desenvolupament d'activitats creatives i artístiques com a mitjà dexpressió i crítica social entre l'alumnat del programa La Nau Gran de la Universitat de València. Amb esta finalitat es convoca el concurs per a concedir fins a dues ajudes econòmiques per a elaborar i executar dos projectes culturals i artístics inèdits.   
  
Tercer. Bases reguladores:  
La convocatòria està publicada en la URL:  
https://ir.uv.es/pDl4JGu  
  
Quarta. Quantia:  
L'import total de les ajudes ascendeix a 4.000 euros. Es concediran fins a dues ajudes econòmiques per elaborar i executar dos projectes culturals i artístics. La dotació econòmica per a cada projecte seleccionat no pot superar els 2.000 euros i s'ha d'ajustar a allò que és pressupostat en la sol·licitud. Esta quantia s'ha d'utilitzar necessàriament en la materialització i l'execució del projecte. La comissió avaluadora pot no concedir totes les ajudes previstes, segons la qualitat dels projectes que es presenten. La quantitat econòmica concedida per a cada projecte està subjecta a les retencions legalment establertes per la legislació fiscal.  
  
  
Cinqué. Termini de presentació de sol·licituds:  
El termini de presentació de la sol·licitud i de la documentació és de 30 dies hàbils comptadors a partir de l'endemà de la publicació de la convocatòria en el Diari Oficial de la Generalitat Valenciana.  
  
Sisé. Altres dades:  
Els projectes culturals poden ser: pràctiques artístiques tangibles o intangibles, lectures dramatitzades, dansa, teatre, fotografia, pintura, arts decoratives, instal·lacions, performances, art en xarxa, videoart, accions, exposicions, intervencions, comissariat, etc. El desenvolupament dels projectes ha de tenir una durada màxima de 2 hores, excepte en el cas de les exposicions, instal·lacions o altres creacions similars. Els projectes premiats han de ser presentats o desenvolupats als locals de la Universitat de València abans del 31 de maig de 2024.  
  
La dotació econòmica per a cada projecte es farà efectiva de la manera següent: un 50 % després de la resolució de la concessió i l'altre 50 % una vegada executat el projecte.  
  
València, 13 de novembre de 2023.- La vicerectora de Cultura i Societat, per delegació de la rectora (DOGV 30.05.2022): Ester Alba Pagán.